
IDENTIFICACIÓ DE L’EXPEDIENT
BASES CONCURS VIATGE A BRUSSELLES PER A 10 JOVES DE CUBELLES - SUBV DIBA XGL 26/Y/401253

[bookmark: _GoBack]BASES REGULADORES I CONVOCATÒRIA DEL PROCÉS DE SELECCIÓ PER A LA PARTICIPACIÓ EN EL VIATGE INSTITUCIONAL A BRUSSEL·LES PER A JOVES DE CUBELLES
1. Objecte
L’Ajuntament de Cubelles, mitjançant la Regidoria d’Integració Europea i Next Generation, impulsa una activitat adreçada a la joventut del municipi consistent en un viatge institucional a Brussel·les, amb l’objectiu de promoure el coneixement de les institucions europees, fomentar la participació juvenil i apropar la ciutadania jove al funcionament de la Unió Europea.
Aquestes bases tenen per objecte regular el procés de selecció de les persones participants en aquesta activitat municipal.
2. Finalitat
La finalitat d’aquesta convocatòria és facilitar la participació de joves del municipi en una experiència formativa i institucional vinculada als valors de participació democràtica, ciutadania europea, cohesió social i coneixement de les institucions de la Unió Europea.
3. Règim jurídic aplicable
Aquestes bases es regeixen per:
· La Llei 7/1985, de 2 d’abril, reguladora de les bases del règim local.
· El Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya.
· Llei 38/2003, de 17 de novembre, General de Subvencions
· La Llei 39/2015, d’1 d’octubre, del procediment administratiu comú de les administracions públiques.
· La Llei 40/2015, d’1 d’octubre, de règim jurídic del sector públic.
· La Llei 19/2014, de 29 de desembre, de transparència, accés a la informació pública i bon govern.
· El Reglament (UE) 2016/679 del Parlament Europeu i del Consell, relatiu a la protecció de dades personals.
· La Llei orgànica 3/2018, de protecció de dades personals i garantia dels drets digitals.
· L’Ordenança general de subvencions de l’Ajuntament de Cubelles

4. Places convocades
La convocatòria preveu l’atorgament de 10 places per participar en el viatge institucional.
L’Ajuntament de Cubelles es reserva la possibilitat d’ampliar o reduir el nombre de places per motius organitzatius, pressupostaris o de força major degudament justificats.
5. Contingut del viatge
El programa del viatge inclourà visites institucionals i culturals a espais com:
· Parlament Europeu
· Parlamentarium
· Museu d’Europa
· Comissió Europea
· Oficina de la Diputació de Barcelona a Brussel·les
L’itinerari definitiu podrà ser modificat per motius organitzatius, institucionals o de disponibilitat dels espais visitats.
6. Durada i serveis inclosos
El viatge tindrà una durada aproximada de 2 dies i 1 nit.
La participació inclou:
· Vols d’anada i tornada
· Trasllats aeroport–hotel
· Allotjament amb esmorzar en habitacions compartides
· Un àpat de grup subvencionat per l’Ajuntament
· Assegurança de viatge
Les despeses no especificades expressament en aquestes bases aniran a càrrec de les persones participants.
7. Dotació pressupostària i premis
L’activitat objecte d’aquesta convocatòria anirà a càrrec de l’aplicació pressupostària 17.334.22629 del pressupost municipal vigent per l’import global màxim assignat de 4.320,00 €. 
La valoració econòmica s’estableix segons subvenció en espècie de 360,00 € per participant, quedant un restant destinat a cobrir la despesa del personal acompanyant.
Els premis d’aquest concurs constitueixen premis en espècie i no es podran bescanviar pel seu valor en efectiu.

8. Requisits de participació
Per participar en aquesta convocatòria, les persones interessades hauran de complir els requisits següents:
a) Tenir entre 18 i 30 anys en la data del viatge.
b) Estar empadronades al municipi de Cubelles.
c) Disposar de DNI, NIE o passaport vigent durant les dates del viatge.
d) Presentar la sol·licitud i la documentació requerida dins el termini establert.
El compliment dels requisits s’haurà de mantenir fins a la finalització del viatge.
9. Presentació de sol·licituds
Les sol·licituds es presentaran preferentment per via telemàtica mitjançant instància genèrica a través de la seu electrònica de l’Ajuntament de Cubelles o per qualsevol dels mitjans previstos a l’article 16 de la Llei 39/2015.
La documentació a presentar serà la següent:
· Instància de participació
· Carta motivacional
· Còpia del DNI/NIE/passaport
El termini de presentació de sol·licituds serà de 15 dies hàbils comptadors des de l’endemà de la publicació de la convocatòria al tauler electrònic municipal i al web municipal.
10. Admissió de sol·licituds
Finalitzat el termini de presentació, es publicarà la llista provisional de persones admeses i excloses.
Les persones interessades disposaran d’un termini de 10 dies per esmenar defectes o presentar reclamacions.
Un cop resoltes les incidències, es publicarà les dues llistes definitives de persones admeses i excloses mitjançant anunci a l’e-tauler i al web municipal.
11. Sistema de selecció
Entraran en el sorteig les persones que:
· compleixin tots els requisits establerts,
· hagin presentat correctament la documentació requerida dins del termini,
La selecció de les persones participants es realitzarà mitjançant sorteig públic.
12. Sorteig públic
El sorteig es realitzarà en acte públic davant la Secretaria General de l’Ajuntament o persona en qui delegui.
La data, hora i lloc del sorteig es farà pública mitjançant l’e-tauler i al web municipal.
El número de registre d’entrada de la sol·licitud serà la referència utilitzada per al sorteig.
Del sorteig resultaran:
· Les 10 persones seleccionades.
· Una llista de reserva ordenada per cobrir possibles renúncies o baixes.
· Del resultat del sorteig s’aixecarà acta per publicar a l’e-tauler i al web municipal.
13. Acceptació de la plaça
Les persones seleccionades hauran de confirmar expressament l’acceptació de la plaça dins el termini de 5 dies des de la publicació del resultat del sorteig a l’e-tauler i al web municipal.
La manca de confirmació dins el termini establert comportarà la renúncia automàtica a la plaça, que passarà a la següent persona de la llista de reserva.
14. Renúncies i substitucions
En cas de renúncia voluntària o impossibilitat de participació, la plaça s’oferirà a la següent persona de la llista de reserva segons l’ordre establert al sorteig.
15. Obligacions de les persones participants
Les persones participants es comprometen a:
a) Mantenir un comportament respectuós i adequat durant tota l’activitat.
b) Seguir les indicacions de les persones responsables de l’organització.
c) Respectar les normes dels espais i institucions visitades.
d) Fer un ús adequat dels allotjaments, transports i equipaments utilitzats.
e) Participar en les reunions preparatòries que convoqui l’Ajuntament.
16. Causes d’exclusió
Seran causes d’exclusió o baixa de l’activitat:
· l’incompliment dels requisits establerts,
· la falsedat documental o de les dades aportades,
· les conductes inadequades o contràries a les normes de convivència,
· l’incompliment greu de les indicacions de l’organització.
L’Ajuntament podrà acordar l’exclusió motivada de la persona participant.
17. Responsabilitat i incidències
L’Ajuntament de Cubelles no es farà responsable dels danys, pèrdues o incidències derivades d’actuacions negligents de les persones participants.
Les persones participants hauran de disposar de la documentació personal necessària i vigent per efectuar el viatge.
18. Cancel·lació o modificació del viatge
L’Ajuntament de Cubelles es reserva el dret de modificar dates, itineraris, activitats o cancel·lar el viatge per causes de força major, motius organitzatius, institucionals, sanitaris o pressupostaris degudament justificats.
La cancel·lació del viatge no generarà dret a indemnització per a les persones participants.
19. Drets d’imatge
La participació en aquesta activitat podrà comportar la captació d’imatges i/o vídeos amb finalitats informatives i de difusió institucional.
L’autorització corresponent es recollirà mitjançant el document específic adjunt a la convocatòria.
20. Protecció de dades personals
Les dades personals facilitades seran tractades per l’Ajuntament de Cubelles amb la finalitat de gestionar aquesta convocatòria i l’activitat corresponent, d’acord amb el Reglament (UE) 2016/679 i la Llei orgànica 3/2018.
La base jurídica del tractament és el compliment d’una missió realitzada en interès públic i l’exercici de competències municipals.
Les persones interessades podran exercir els drets d’accés, rectificació, supressió, oposició i la resta de drets reconeguts per la normativa vigent mitjançant sol·licitud adreçada a l’Ajuntament de Cubelles.
21. Publicitat
La convocatòria i les bases reguladores d’aquest procediment es publicaran inicialment al BOPB condicionades a l’aprovació definitiva de forma expressa, a l’e-tauler i al web municipal, així com a la BDNS (Base Dades Nacional de Subvencions).


22. Òrgans competents
La regidoria d’Integració Europea i NExt Generation, com a òrgan competent, gestiona i proposa l’aprovació mitjançant resolució de la Junta de Govern Local segons delegació expressa.
23. Acceptació de les bases
La participació en aquesta convocatòria implica l’acceptació íntegra de les presents bases.
24. Interpretació i incidències
L’Ajuntament de Cubelles resoldrà qualsevol incidència o aspecte no previst en aquestes bases.
Aquestes bases tenen naturalesa administrativa i la seva interpretació correspon a l’Ajuntament de Cubelles.
25. Recursos
Contra l’aprovació definitiva d’aquestes bases que tenen naturalesa d’acte administratiu, i exhaureixen la via administrativa, es podrà interposar recurs potestatiu de reposició davant l’òrgan competent en el termini d’un mes a comptar des de l’endemà de la seva publicació, o bé recurs contenciós administratiu davant la Secció Contenciosa Administrativa del Tribunal d’Instància de Barcelona, en el termini de dos mesos.












ANNEX I
MODEL D’INSTÀNCIA DE PARTICIPACIÓ
Dades de la persona sol·licitant
Nom i cognoms: _______________________________________
DNI/NIE/Passaport: ____________________________________
Data de naixement: ____________________________________
Adreça: _______________________________________________
Telèfon: _______________________________________________
Correu electrònic: _____________________________________
EXPOSO
Que he tingut coneixement de la convocatòria per participar en el viatge institucional a Brussel·les organitzat per l’Ajuntament de Cubelles.
SOL·LICITO
Participar en el procés de selecció per optar a una de les places convocades.
DOCUMENTACIÓ QUE S’ADJUNTA
☐ Carta motivacional
☐ Còpia DNI/NIE/passaport
DECLARO
☐ Que compleixo els requisits establerts a les bases. 
☐ Que accepto íntegrament les bases de la convocatòria. 
☐ Que autoritzo el tractament de les dades personals per a la gestió de la convocatòria. 
Cubelles, ____ de ______________ de 2026
Signatura


ANNEX II
AUTORITZACIÓ D’ÚS D’IMATGE
☐AUTORITZO
☐ NO AUTORITZO
L’Ajuntament de Cubelles a captar i difondre fotografies i/o vídeos realitzats durant les activitats amb finalitats informatives, divulgatives i de promoció de les activitats municipals, a través del web municipal, xarxes socials i altres canals institucionals.
Nom i cognoms: ___________________________________
DNI/NIE: _________________________________________
Cubelles, ____ de ______________ de 2026
Signatura

